**Αρδευτικό Δικαίωμα**

Στο άρθρο 5ο, παράγραφος 7, του Καταστατικού του ΤΟΕΒ, ανα­φέρο­νται τα εξής:

«β.- Η τήρηση των ωρολογίων προγραμμάτων και κανονισμών αρδεύ­σεως είναι υποχρεωτική για όλα τα μέλη του Οργανισμού.

**Ο Οργανισμός δύναται να απαιτήσει να του καταβληθούν τα κάθε μορφής αρδευτικά δικαιώματα**, που καθορίστηκαν με τα ανωτέρω προ­γράμματα, **και από τα μέλη του εκείνα που** από δική τους υπαιτιότητα ή δεν έκαναν καθόλου χρήση του αρδευτικού ύδατος, ή **έκαναν μερική μό­νον χρήση** ή ακόμη δεν ωφελήθηκαν από τη χρήση αυτή».

Τότε:

1) Αν έκαναν χρήση του νερού άρδευσης, αυτό τότε είναι το αρδευτικό δικαίωμα, αλλά συγχρόνως η χρήση του νερού άρδευσης είναι και το αρ­δευτικό τέλος.

2) Αν δεν έκαναν χρήση του νερού άρδευσης, ενώ μπορούσαν να αρ­δεύσουν, αυτό είναι το σκέτο αρδευτικό δικαίωμα χωρίς αρδευτικό τέλος.

3) Το αρδευτικό δικαίωμα επιβάλλεται στους ιδιοκτήτες των χωρα­φιών, δηλαδή στα μέλη του ΟΕΒ, ενώ το αρδευτικό τέλος επιβάλλεται και σε μη μέλη. Μπορεί π.χ. κάποιος να μη έχει ιδιοκτησία και να μη είναι μέλος του ΟΕΒ, αλλά επειδή ποτίζει από το δίκτυο του ΟΕΒ χρεώνεται με αρδευτικό τέλος για τις εκτάσεις που αρδεύει.

Το Αρδευτικό Δικαίωμα δηλαδή καταβάλλεται σταθερά, ανεξάρτητα αν κάποιος έκανε ή όχι χρήση νερού άρδευσης. Είναι κάτι σαν υπεραξία του χωραφιού εξαιτίας της δυνατότητας που έχει να αρδεύεται το χωράφι του.

Το Αρδευτικό Δικαίωμα επιβάλλεται ανεξάρτητα της κατανάλωσης του αρδευτικού νερού μέσα στην ζώνη των εγγειοβελτιωτικών έργων.